**ПРОТОКОЛ № 48 – МИ**

Днес, 24.11.2023 г. от 12:00 часа, на пл. „ Възраждане” № 1, се проведе заседание на ОИК- Котел, назначена с решение № - 2049-МИ от 28.08.2023 год. на ЦИК

Заседанието се откри от председателя на ОИК Цветомира Кънева в 12:00 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Констатиране прекратяването на пълномощията на общински съветник и обявяване на следващия в листата за избран
2. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Димитър Любозаров Въндев** | **„ЗА”** |
| **Йордан Иванов Кръстев** | **„ЗА”** |
| **Минко Вичев Стефанов** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Екатерина Иванова Борисова** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |

Дневният ред се прие от ОИК с мнозинство от 11 гласа “ЗА”.

**По т. 1 от дневния ред:** председателят на комисията прочете проект на решение –

Констатиране прекратяването на пълномощията на общински съветник и обявяване на следващия в листата за избран.

В ОИК - Котел на 24.11.2023г. с вх.№144 е получена молба от Сюлейман Алиев Краев, обявен за общински съветник с Решение №198-Ми от 23.11.2023г. на ОИК Котел, с която същият изразява волята си да му бъдат прекратени пълномощията, като общински съветник, като мотивира същата с твърдението, че му предстои сключване на ТД с община Котел.

ОИК Котел приема така постъпилата молба и предвид вменените й задължения прави следните изводи:

ОИК Котел със свое решение №198-МИ от 23.11.2023г. е обявила Сюлейман Алиев Краев за общински съветник от ПП ГЕРБ, което решение е първото основание същият да придобие качеството на общински съветник. По отношение на ЗМСМА, за да възникнат пълномощията на общинския съветник, той трябва да положи клетва съгласно чл.32, ал.1 от същия закон. Тоест необходимо е да са налице двете императивно заложени в ИК и ЗМСМА основания. И това заключение ОИК Котел прави на база на предвидените възможности в ЗМСМА за прекратяване на пълномощия. Прекратяването на права или отказът от права са действителни в случай, че същите са възникнали за лицето.

От друга страна, ОИК Котел възприема решенията на Административен съд / Решение № 1963/15.10.2019г./, че всяко разширително тълкуване на закона с цел постигане на целта му би било в противоречи с Конституцията и ИК, досежно това, че в ИК няма регламентирана процедура за приемане на отказ от обявен за избран кандидат преди полагане на клетва от общинския съветник.

Като се има предвид обаче, че избраният кандидат представя молба с предварителен отказ и навежда твърдения, че не желае да встъпи в длъжност и това е действителната му воля и съобразявайки решенията на ЦИК в този смисъл /Решение №1664/8.11.2019г./, ОИК Котел счита, че следва да осигури възможност на вече възникналите правомощия на общински съвет Котел по отношение на състава му, и предвид това, че мястото на лицето не желаещо да встъпи в правомощия има възможност да бъде заето от следващият в регистър „Б“ на ПП ГЕРБ, ОИК Котел

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4, *т. 3* от ЗМСМА

**Р Е Ш И:**

1. ПРЕКРАТЯВА пълномощията на г-н Сюлейман Алиев Краев – общински съветник при Общински съвет – Котел избран с Решение №198-МИ от 23.11.2023г. на ОИК Котел.
2. ОБЯВЯВА следващият в листата на ПП ГЕРБ кандидат от регистър „Б“за избран за общински съветник - Хюсеин Мехмедов Бoбаисмаилов.

На обявения за избран общински съветник да се издаде удостоверение.

Копие от настоящото решение да се изпрати за сведение на Председателя на общински съвет Котел и на ЦИК.

Решението на основание чл. 30, ал. 8 ЗМСМА не подлежи на оспорване и влиза в сила незабавно от обявяването му.

**По т. 2 от дневния ред**: не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................
/Цветомира Кънева/

**СЕКРЕТАР:** /п/........................
/Събина Георгиева/